CWT บวกเกือบ 4% คาดนักลงทุนเข้าซื้อเก็งกำไรทางเทคนิค
CWT บวกกว่า 4% คาดนักลงทุนเข้าซื้อเก็งกำไรทางเทคนิค หลังราคาปรับตัวลงแรง 4 วันติด ล่าสุด ณ เวลา 12.16 น. อยู่ที่ 3.68 บาท บวก 0.14 บาท หรือ 3.95% สูงสุดที่ 3.86 บาท ต่ำสุดที่ 3.50 บาท ด้วยมูลค่าซื้อขาย 85.68 ล้านบาท
13 ต.ค. 2559

ผู้สื่อข่าวรายงานว่า ราคาบริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWT โดย ล่าสุด ณ เวลา 12.16 น. อยู่ที่ 3.68 บาท บวก 0.14 บาท หรือ 3.95% สูงสุดที่ 3.86 บาท ต่ำสุดที่ 3.50 บาท ด้วยมูลค่าซื้อขาย 85.68 ล้านบาท ขณะที่ดัชนีตลาดหุ้นไทยโดยรวมลบ 1.62%
 
โดยราคาหุ้น CWT ปรับตัวขึ้น คาดว่านักลงเข้าซื้อเก็งกำไรทางเทคนิค หลังราคาปรับตัวลงแรง 4 วันติดจากราคาปิดอยู่ที่ 4.50 บาท ตั้งแต่วันที่ 7-12 ต.ค.59
ด้าน บล.โกลเบล็ก ระบุในบทวิเคราะห์ (6 ต.ค.) แนะนำซื้อเก็งกำไร CWT ให้แนวรับ 4.50 บาท แนวต้าน 4.80, 5.00 บาท จุดตัดขาดทุน 4.40 บาท โดยกราฟยังคงรักษาทิศทางขาขึ้นและราคายกตัวขึ้นเหนือเส้น EMA 10 วันได้ต่อเนื่อง สอดคล้องกับเครื่องมือ RSI+Momentum ชี้ขึ้นสนับสนุนทิศทางเชิงบวก จึงมีโอกาสจะปรับตัวขึ้นต่อได้
 